Palliatiivinen moniammatillinen palaveri

* Kokoontuu palliatiivisen osaston ryhmätilassa joka torstai klo 11-12.00. Tapaaminen pidetään lähitapaamisena. Jos osallistuja on estynyt pääsemään paikalle, on mahdollista olla mukana etäyhteyden avulla.
* Palaveriin osallistuu:
  + palliatiivisen keskuksen lääkäri (t)
  + palliatiivisen keskuksen ja kotisairaalan osastonhoitaja
  + palliatiivisen osaston vastaava sairaanhoitaja
  + kotisairaalan sairaanhoitaja
  + palliatiivisen vastaanoton sairaanhoitaja
  + palliatiivisen keskuksen fysioterapeutti
  + sosiaalityöntekijä
  + sairaalapastori
  + miepä-hoitaja
  + potilaan tarpeen mukaan voidaan pyytää muita ammattiryhmiä mukaan
* Palaverissa käydään **läpi palliatiivisen keskuksen hoidossa** olevien potilaiden ja heidän läheistensä asiat tarvelähtöisesti. Kaikilla palliatiivisen keskuksen hoidossa olevilla potilailla tulisi olla palliatiivisen hoidon linjaus kirjattuna potilastietojärjestelmään.
  + esim. käsitellään potilaiden tarkoituksenmukaisinta hoitopaikkaa: koti, palliatiivinen osasto/kuntoutusosasto tai tehostetun palveluasumisen paikka
  + tarvittavia tukitoimia kotona pärjäämiseen: riittävät apuvälineet, kotisairaalan tutustumiskäynti, hoitotarvikkeet ja laitteet (esim happirikastin, imu, spira) kotihoidon järjestäminen, henkinen ja hengellinen tuki,
  + palliatiiviselta osastolta kotiutuvien potilaiden hoidon jatkuvuuden/seurannan järjestäminen ja sopiminen, kotisairaalan vai vastaanoton toimesta yhteydenpito potilaaseen
  + kollegiaalinen tuki ammattilaisille.
* Potilaat ovat palliatiivisen vastaanoton ja/tai kotisairaalan potilaita sekä sairaalan eri osastoilla olevia potilaita. Palliatiivinen lääkäri on voinut myöntää potilaalle ns. lupapaikkapaikan palliatiiviselle osastolle, jolloin potilaalla on lupa tulla osastolle. tai
* Potilas saa etukäteen tiedon moniammatillisesta tiimistä, sen kokoonpanosta ja hänellä on mahdollisuus kieltää asiansa esille ottamisen.

Tarja Kuusi ja Heidi Tiainen

3.11.2022